L 121/36 Euroopa Liidu Teataja 6.5.2006 KOMISJONI MÄÄRUS (EÜ) nr 699/2006, 5. mai 2006, millega muudetakse nõukogu määruse (EMÜ) nr 2092/91 I lisa seoses kodulindude juurdepääsu tingimustega uiteväljadele EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, (!) eriti selle artikli 13 teist taanet, ning arvestades järgmist: Mahepõllumajanduslike tootmismeetodite kohaselt peaks karjal olema alati juurdepääs uiteväljadele või vabajalutus- aladele, kui ilmastikutingimused seda võimaldavad. Kehtivate eeskirjadega mahepõllumajandusliku tootmise kohta nähakse ette erand sellest põhimõttest imetajate puhul, kui konkreetseid loomade terviseprobleeme käsit- levate ühenduse või riiklike nõuetega keelatakse kõnea- luste loomade juurdepääs välialadele. Erandit ei ole siiski ette nähtud mahepõllumajandusliku linnukasvatuse puhul. Linnugripi murettekitavat levikut silmas pidades on vajalik võtta arvesse ettevaatusabinõusid, millega võidakse nõuda kodulindude jäämist hoonesse. Arusaadavuse ja selguse huvides ning mahepõllumajandusliku linnukasva- tuse järjepidevuse tagamiseks tuleb lubada tootjatel pidada kodulinde hoones, kaotamata sealjuures mahepõl- lumajanduslikku staatust, kui piirangutega, sealhulgas ühenduse õiguse alusel inimeste ja loomade tervise kaits- miseks võetud veterinaarpiirangutega, keelatakse kodulin- dude juurdepääs uiteväljadele või vabajalutusaladele. Uiteväljadele juurdepääsu piiramine võib ohustada alalise väljapääsemise võimalusega harjunud kodulindude heaolu. Selliste meetmete negatiivse mõju vähendamiseks peab loomadel olema alaline juurdepääs piisavale kogu- (1) EÜT L 198, 22.7.1991, lk 1. Määrust on viimati muudetud komis- joni määrusega (EÜ) nr 592/2006 (ELT L 104, 13.4.2006, lk 13). sele koresöödale ja sobivatele materjalidele, mis võimal- davad kõikidel lindudel vastavalt vajadusele saada kore- sööta, siblida ja tolmus kümmelda. Seetõttu tuleks määrust (EMÜ) nr 2092/91 vastavalt muuta. Käesoleva määrusega ette nähtud meetmeid tuleb kiiresti kohaldada, kuna kõnealuseid piiranguid teatavates liik- mesriikides juba kohaldatakse. Käesolev määrus peaks seetõttu jõustuma Euroopa Liidu Teatajas avaldamise päeval. Käesoleva määrusega ette nähtud meetmed on kooskõlas määruse (EMÜ) nr 2092/91 artikli 14 kohaselt asutatud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2092/91 1 lisa B-osale lisatakse järgmine punkt 8.4.7: “8.4.7. Olenemata punktide 8.4.2 ja 8.4.5 sätetest, võib kodulinde hoida hoones, kui piirangutega, seal- hulgas ühenduse õiguse alusel inimeste ja loomade tervise kaitsmiseks võetud veterinaarpiirangutega, keelatakse kodulindude juurdepääs uiteväljadele või piiratakse seda. Kui kodulinde hoitakse hoones, peab neil olema alaline juurdepääs piisavale kogusele koresöödale ja sobivatele materjalidele, et rahuldada kodulindude etoloogilisi vajadusi. Komisjon uurib käesoleva lõike kohaldamist eelkõige loomade heaolu nõuete osas hiljemalt 15. oktoobril 2006.”